Լանդրի Ն'Գեմո

**Լանդրի Ջոել Ցաֆակ Ն'Գեմո** (, ), կամերունցի ֆուտբոլիստ, կիսապաշտպան, հանդես է եկել Կամերունի ֆուտբոլի ազգային հավաքականում։

2010 և 2014 թվականներիաշխարհի առաջնությունների մասնակից։

## Վաղ տարիների
Լանդրին ծնվել է Կամերունի արևմուտքում գտնվող փոքրիկ Դշանգ քաղաքում, որի  թիմում էլ սկսել է ֆուտբոլ խաղալ։ 13 տարեկանում նա ընտանիքի հետ տեղափոխվել է Յաունդե։

## Ակումբային կարիերա
### «Նանսի»
Կամերունի մայրաքաղաքի թիմում հանդես գալու տարիներին ֆուտբոլիստին նկատել են ֆրանսիական «Նանսի» ակումբի մասնագետները, որից հետո նրան հրավիրել են իրենց ակումբի պահեստայինների կազմ՝ պայմանագիր կնքելու։ Այդ ժամանակ նա եղել է ընդամենը 15 տարեկան։ 19 տարեկանում կամերունցին իր նորամուտը նշել է «Նանսիի» առաջին թիմում։ Դա տեղի է ունեցել Ֆրանսիայի առաջնության խաղում, որում Լանդրիի ակումբը հանդիպել է «Լիոնի Օլիմպիկի» հետ։ Մեկ ամիս անց, «Տրուայի» դեմ խաղում, կամերունցին կատարել է իր առաջին խաղը Նանսիի կազմում։

2009 թվականի հունվարին ֆրանսիական և անգլիական լրատվամիջոցներում հայտնվել են «Արսենալի», «Սանդերլենդի» և «Էվերթոնի» կողմից խաղացողի նկատմամբ հետաքրքրվածության մասին լուրերը, Լանդրին հայտարարել է «Նանսիից» հեռանալու իր ցանկության մասին։

Նույն թվականի հունվարի 31-ին «Հավրի» հետ խաղում Լանդրին 90-րդ րոպեին խփել է իր առաջին գոլը ֆրանսիական թիմի կազմում, որը եղել է հաղթական գոլ։ Մայիսի 23-ին աֆրիկացի խաղացողը երկրորդ անգամ է դարձել գոլի հեղինակ։

### «Սելթիկ»
2009 թվականի հուլիսի 16-ին Լանդրին վարձավճարով տեղափոխվել է շոտլանդական «Սելթիկ»։ Ակումբների միջև պայմանագիրը կնքվել է հետևյալ պայմաններով. կամերունցին 2009/10 մրցաշրջանում պետք է հանդես գա «Սելթիկում», որից հետո գլազվեգացիներն իրավունք ունեն գնելու Լանդրիի տրանսֆերը։ Ն'Գեմոյի նորամուտը «Սելթիկի» կազմում հաջող է ստացվել. նա ճանաչվել է խաղի լավագույն խաղացող, որտեղ նրա թիմը հանդիպել է «Կարդիֆ Սիթիին» իրենց նախամրցաշրջանային մարզումների շրջանակներում։

«Սելթիկի» պաշտոնական հանդիպմանը կամերունցին իր նորամուտը նշել է Մոսկվայի «Դինամոյի» հետ սպիտակ-կանաչների տնային խաղում, որին Գլազգոյի ակումբը պարտվել է 0:1 հաշվով։ Դա եղել է Չեմպիոնների լիգայի որակավորման 2-րդ փուլի խաղը։  Լանդրին մասնակցել է նաև Մոսկվայում կայացած պատասխան խաղին, որտեղ հաղթել է 2։ 0 հաշվով։

Շոտլանդիայի Պրեմիեր լիգայում Ն'Գեմոն իր առաջնաելույթն անցկացրել է «Սելթիկի» արտագնա խաղում՝ 2009 թվականի օգոստոսի 15-ին՝ հաղթելով  «Աբերդինին»։

Ընդհանուր առմամբ, 2009/10 մրցաշրջանում Լանդրին անցկացրել է 43 հանդիպում։

2010 թվականի մայիսի վերջին կամերունցին հարցազրույցներից մեկում նշել է, որ Գլազգոյում գոհ է ամեն ինչից, և դեմ չի լինի մնալ Շոտլանդիայում։ Մրցաշրջանից հետո «Սելթիկը» փորձել է գնել խաղացողի իրավունքները «Նանսիից», սակայն 1,8 միլիոն ֆունտ ստերլինգ գումարը չափազանց շատ էր «Սելթիկի» համար, և Ն՛Գեմոն ստիպված վերադարձել է Ֆրանսիա։

### Վերադարձ դեպի Նենսի
«Նանսի» վերադառնալուց հետո առաջին խաղում, որը Ֆրանսիայի առաջնության «Նիսի» դեմ հանդիպումն էր, Ն'Գեմոն, փոխարինման է դուրս եկել հանդիպման 64-րդ րոպեին, խաղավերջում երկու դեղին քարտի համար հեռացվել խաղադաշտից։ 2011 թվականի մարտի 12-ին նա խփել է իր առաջին գոլը։

### «Բորդո»
2010/11 մրցաշրջանի վերջում կիսապաշտպանի պայմանագիրը Նենսիի հետ ավարտվել է, և նա դարձել է ազատ գործակալ կարգավիճակ ունեցող ֆուտբոլիստ։ 2011 թվականի հուլիսի 1-ին Լանդրին սկզբունքային համաձայնություն է ձեռք բերել ֆրանսիական Լիգա 1-ի մեկ այլ ակումբի՝ «Բորդոյի»  հետ։ Բժշկական հետազոտությունը հաջողությամբ անցնելուց երեք օր անց Ն'Գեմոն 3 տարվա պայմանագիր է կնքել «Բորդոյի» հետ։ Օգոստոսի 7-ին Լանդրին առաջին անգամ հսնդես է եկել «Բորդոյի» պաշտոնական խաղում. այդ օրը նրա ակումբի մրցակիցը եղել է «Սենտ Էտիեն» ակումբը։ 2012 թվականի մայիսի 2-ին կամերունցին «Բորդոյի» կազմում հեռահար հարվածով դարձել է գոլի հեղինակ։

## Կամերունի ազգային հավաքական
Լենդրին Կամերունի ֆուտբոլի ազգային հավաքականի կազմում անցկացրել է 35 հանդիպում և դարձել երեք գոլի հեղինակ։ Մասնակցել է Աֆրիկայի ազգերի գավաթի 2008 և 2010 թվականների մրցաշարերին։

2010 թվականի մայիսի 12-ին Ն'Գեմոն ընդգրկվել է Կամերունի հավաքականի նախնական կազմում 2010 թվականի աշխարհի առաջնության համար։ Մայիսի 30-ին, երբ հայտնի դարձավ աշխարհի առաջնության համար ազգային հավաքականի վերջնական կազմը, Լանդրին 23 խաղացողների թվում էր, որոնք մեկնել էին Հարավաֆրիկյան Հանրապետություն։

Նա ընդգրկվել է նաև Կամերունի հավաքականի կազմում Աշխարհի 2014 թվականի առաջնությանը։

### Ձեռքբերումներ
**«Նենսի»**
*Ֆրանսիայի լիգայի գավաթակիր՝ 2005/06 թթ

**«Բորդո»**
*Ֆրանսիայի գավաթակիր՝ 2012/2013 թթ

## Անձնական կյանք
Ն'Գեմոն եղել է բազեորսի մոլեռանդ երկրպագու։ Նա ունեՑԵԼ Է գիշատիչ թռչունների փոքրիկ հավաքածու, որում նրա սիրելի թռչունը միստր Ջորջ անունով սպիտակապոչ արծիվն էր, որը կրում էր Լանդրիի մանկության կուռքի՝ հայտնի լիբերիացի ֆուտբոլիստ Ջորջ Վեայի անունը։

Լանդրի Ն'Գեմոն մահացել է 2024 թվականի հունիսի 26-ի լույս 27-ի գիշերը Օբալա քաղաքի մոտ տեղի ունեցած ավտովթարից։

## Ծանոթագրություններ

## Արտաքին հղումներ
* Профиль на сайте «Бордо»
* La fiche de Landry N’Guemo (Статистика выступлений Н’Гемо во французском чемпионате)

 
Կատեգորիա:Ավտոճանապարհային վթարներից զոհվածներ
Կատեգորիա:Բորդոյի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Կամերունի հավաքականի ֆուտբոլիստներ
Կատեգորիա:Կամերունցի ֆուտբոլիստներ
Կատեգորիա:Նանսիի ֆուտբոլիստներ
Կատեգորիա:Սելտիկի ֆուտբոլիստներ
Կատեգորիա:Սենտ Էտիենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆուտբոլային մարզիչներ այբբենական կարգով